Petrus Castillo
Petrus Castillo Res apud Vicidata repertae: Nativitas: 19 Octobris 1969; Puña Patria: Peruvia Nomen nativum: José Pedro Castillo Terrones Familia Coniunx: Lilia Paredes Petrus Castillo, vulgo plene José Pedro Castillo Terrones (Puña in oppido regionis Caxamarcensis die 19 Octobris 1969 natus) est politicus Peruviae. Filius rusticorum pauperum, puer cum patre ad latifundia coffearia quotannis migrabat ut ibi laboraret. Iuvenis in militia campestri contra terroristas Semitae Luminosae(es) vigilabat; alumnus academiae paedagogicae et universitatis Caesaris Vallejo Truxilli in urbe, praeceptoris operam dedit in oppido nativo. Anno 2017 operistitium praeceptorum Peruvianorum fovit atque mox ductor collegii praeceptorum factus est. Officium praesidis pro factione Marxistica liberae Peruviae gregibusque consociatis anno 2020 postulare constituit, adnuente Vladimiro Cerrón illius factionis ductore. Die 28 Iulii 2021 praeses Peruviae inauguratus, die 7 Decembris 2022 ex officio eiectus est ut qui tyrannidem imposuisse conatus esset. Praeses vicaria Dina Boluarte statim ad praesidatum elevata est.